Diari Oficial de la Generalitat Valenciana


Sumari del DOGV 6649, del 11-11-2011 (2011/11007)

Notificació de la sentència dictada en el judici verbal número 1958/2010.
-------------------------------------------------------------------------

### Dades del document

Número de DOGV
:   6649

Data del DOGV
:   11-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11893


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 1958/2010. [2011/11436]  
Judici verbal 001958/2010   
Part demandant: Cerrajería Gento, SL.   
Part demandada: Peter Ferrara.   
Sobre: altres verbals.   
Secretària titular: María Engracia Román Ivorra.   
En el judici a què es fa referència s'ha dictat la resolució que té el text que, literalment, és com segueix:   
«Sentència número 000188/2011  
Benidorm, 2 de juny de 2011  
Isabel Redondo López, magistrada jutgessa del Jutjat de Primera Instància número 2 de Benidorm he vist aquestes actuacions de judici verbal, sobre reclamació d'una quantitat, seguides en aquest Jutjat amb el número 1958 de l'any 2010, a instàncies de Cerrajería Gento, SL, representada pel procurador Luis Cabanes Marhuenda, assistida pel lletrat Antonio Gallego Sánchez, contra Peter Ferrara, declarat en situació de rebel·lia processal.  
Dispositiva  
Estime íntegrament la demanda interposada per Cerrajería Gento, SL, representada pel procurador Luis Cabanes Marhuenda, assistida pel lletrat Antonio Gallego Sánchez, contra Peter Ferrara, i condemne el demandat a satisfer a l'actora la suma de tres-cents huit euros, sis cèntims (308,06 euros), incrementats en els interessos legals que es produïren des de la data de la interposició de la demanda fins al seu pagament, amb imposició de les costes causades en aquesta litis a la part demandada.   
El tipus d'interés legal al pagament del qual s'ha condemnat al demandat s'incrementarà en dos punts, de conformitat amb el que estableix l'article 576 de la Llei d'Enjudiciament Civil, des de la data d'aquesta sentència fins a fer-ne el pagament complet.   
Notifiqueu la sentència a les parts i feu-los saber que s'hi pot interposar un recurs d'apel·lació davant d'aquest mateix Jutjat dins del termini de cinc dies des que es notifique aquesta resolució de conformitat amb el que estableixen els articles 457 i 458 de la Llei d'Enjudiciament Civil, amb la constitució prèvia del dipòsit en el compte de dipòsits i consignacions, de conformitat amb el que estableix l'article primer, apartat 19 de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol del Poder Judicial.  
Porteu l'original al llibre de sentències.  
Així ho pronuncie, mane i firme Isabel Redondo López, magistrada jutgessa del Jutjat de Primera Instància número 2 de Benidorm i partit. En done fe.   
Publicació. La sentència anterior va ser llegida i publicada per la jutgessa que la subscriu mentre celebrava audiència pública en el dia de la seua data. En done fe a Benidorm».   
Atés que es desconeix el domicili o la residència actuals de la part demandada, per la resolució del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.   
  
Benidorm, 20 de setembre de 2011.- La secretària judicial: M.ª Engracia Román Ivorra.